خاریجی ایشلر ناظیری مولوت چاووش اوغلو، آمریکا و روسیانین سوریه‌نین قوزئی اوچون ائدیلن آنلاشمانین گریینی یئرینه گتیرمدیگینی ایفاده ائتدی.
چاووش اوغلو، تورکیه بؤیوک میللت مجلیسی پلان و بودجه کومیسیونوندا ائتدیگی دانیشمادا، آنلاشما گریینی ائتدی‌لر می بو آنا قدر، خیر ائتمه‌دی‌لر. ائدیلمه‌سی لازیم. دئدی.
چاووش اوغلو، بؤلوچو ترور تشکیلاتی ی.پ.گ / پ.ک.ک-نین سوریه‌نین قوزئیین‌دن تمیزلنمه‌سینه باغلی، نتیجه آلابیلمه‌سن، عینیله آمریکا ایله سینادیق‌دان سونرا حرکاتی باشلادیغیمیز کیمی یئنه گریینی ائدجگیک. دئیه دانیشدی.
چاووش اوغلو، تورکیه‌نین، آمریکا و روسیا آراسیندا سیخیلمیش بیر اؤلکه اولمادیغینی وورغولایا‌راق، بیزیم حاضیرلادیغیمیز متن‌لر اوزرین‌دن موذاکیره ائدیله‌رک آنلاشما تامین ائدیلدی یا دا اورتاق آچیقلاما ائدیلدی.
نتیجه‌ده بورادا بیز ایکی اؤلکه ایله ده 5 گون ایچینده راضیلیغا گلدیک. حال-حاضیردا بو آنلاشمانین یئرینه یئتیردیلر می تامامیله؟ خیر ائتمه‌دی‌لر، ائدیلمه‌سی لازیم. بیز آنلاشما گریی اوزریمیزه دوشنی ائتدیک اما سالدیریلارا اولدوغو زامان دا گریینی ائتدیک اما بورا‌دان بیر نتیجه آلا بیلمه‌سن عینیله آمریکا ایله سینادیق‌دان سونرا حرکاتی باشلادیغیمیز کیمی یئنه گریینی ائدجگیک. بونون باشقا چاره‌سی یوخ‌دور. یعنی باشیمیزدان ترور تهدیدینی بیزیم موطلق تمیزلممیز لازیم. دئدی.
دیگر طرف‌دن، چاووش اوغلو، داعش تروریست باشی ابوبکر البغدادی‌یه باغلی، اونا ان یاخین ایتهاوی دئیه بیر آدام وار اونو یاخالادیق عراقا وئردیک. بغدادی‌نین یئرینی او گؤستردی. دئدی.
دوغو آغدنیزی مسئله‌سینه دایر تورکیه‌نین آرتیق ساحه‌ده اولدوغونو و ساحه‌ده اولماسایدی الین‌دکی قازانیم‌لاری الده ائده بیلمیه‌جگینی دیله گتیرن چاووش اوغلو، هم قوزئی قیبریس تورک جمهوریتی‌نین هم ده تورکیه نین حاق‌لارینی ساووندوق‌لارینی ایفاده ائتدی.
چاووش اوغلو، صلاحیت ساحه‌لری‌نین بلیرلنیلمه‌سی موضوعسوندا، دوغو آغدنیزی اطرافین‌داکی اؤلکه‌لرین هامی‌سی اولما‌دان آتیلان هئچ بیر آددیم اعتبارلی دئییل.
حال-حاضیردا بیزیم اوچون اعتبارلی اولان بیرلشمیش میللت‌لر تشکیلاتی‌نین ده قئید ائتدیردیگیمیز ساحیل محدوده‌سیدیر. دئدی
